**Հ Ի Մ Ն Ա Վ Ո Ր ՈՒ Մ**

**ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ**

**ՀՀ կառավարության որոշման նախագծի**

 ՀՀ ՏԿԵ նախարարության պետական գույքի կառավարման կոմիտե է դիմել «Վնասվածքաբանության և օրթոպեդիայի գիտական կենտրոն» ՓԲ ընկերությունը՝ խնդրելով Ընկերությանը հատկացնել «Կիա Սորենտո» մակնիշի (թողարկման տարեթիվը՝ 2008 թվական, նույնացման համարը՝ KNAJC525295880973) ավտոմեքենան։

 Նշված տրանսպորտային միջոցը ՀՀ կառավարության 2019 թվականի նոյեմբերի 28-ի N1703-Ն որոշմամբ ՀՀ պաշտպանության նախարարությունից հետ է վերցվել և ամրացվել Կոմիտեին և ներկայումս կայանված է գույքի պահառության նպատակով հատկացված ք. Երևան Մալաթիա-Սեբաստիա, Հաղթանակ 2 փող. 79 հասցեում գտնվող տարածքում։

 Տեղեկացնում ենք նաև, որ Ընկերության կառավարումն իրականացվում է Կոմիտեի կողմից։ Ընկերությունը ներկայումս վերապրոֆիլավորվել է և իրականացնում է Կորոնավիրուսով վարակված քաղաքացիների սպասարկում։

 Ներկայացված նախագծով նախատեսվում է Հայաստանի Հանրապետության տարածքային կառավարման և ենթակառուցվածքների նախարարության պետական գույքի կառավարման կոմիտեին ամրացված, 9 135 000 դրամ սկզբնական, 16.11.2021թ. դրությամբ 845 350 դրամ հաշվեկշռային արժեքով «KIA SORENTO 3.3 L» («ԿԻԱ ՍՈՐԵՆՏՈ 3.3 L») մակնիշի (թողարկման տարեթիվը՝ 2008 թվական, նույնացման համարը՝ KNAJC525295880973) տրանսպորտային միջոցը 7 տարի ժամկետով անհատույց օգտագործման իրավունքով հանձնել «Վնասվածքաբանության և օրթոպեդիայի գիտական կենտրոն» փակ բաժնետիրական ընկերությանը (այսուհետ՝ Ընկերություն):

 **ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 6.7 կետով հաստատվել է «Պետական գույքի արդյունավետ կառավարում» բաժինը։ Ծրագրի համաձայն սահմանվել է գույքի արդյունավետ կառավարման, արդյունավետության և գրավչության բարձրացմանը, հաշվառմանը, միասնական բազայի հաշվառմանը, բնակչության սոցիալ-տնտեսական խնդիրների լուծմանն ուղղված մի շարք կատարման ենթակա միջոցառումներ։ «Անհատույց օգտագործման իրավունքով գույք հանձնելու մասին» ՀՀ կառավարության որոշման նախագծի համաձայն նախատեսվում է KIA SORENTO 3.3 L» («ԿԻԱ ՍՈՐԵՆՏՈ 3.3 L») մակնիշի (թողարկման տարեթիվը՝ 2008 թվական, նույնացման համարը՝ KNAJC525295880973) տրանսպորտային միջոցը 7 տարի ժամկետով անհատույց օգտագործման իրավունքով հանձնել «Վնասվածքաբանության և օրթոպեդիայի գիտական կենտրոն» փակ բաժնետիրական ընկերությանը, որի շահագործման արդյունքում հնարավորություն կստեղծվի Ընկերության կողմից ապահովել կորոնավիրուսային հիվանդության կանխարգելման արդյունավետության բարձրացումը։**

**«Անհատույց օգտագործման իրավունքով գույք հանձնելու մասին»** Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնի: